
PATVIRTINTA
Šakių rajono savivaldybės mero 
2025 m. lapkričio       d. 
potvarkiu Nr. MG-


SIŪLYMO INVESTUOTI SAVIVALDYBĖS TURTĄ Į VIEŠĄJĄ ĮSTAIGĄ ŠAKIŲ KREPŠINIO KLUBĄ EKONOMINIS IR SOCIALINIS PAGRINDIMAS

	1.
	Problemos iškėlimas
Lietuvos Respublikos vietos savivaldos įstatymo 6 straipsnio 29 punkte nustatyta, jog kūno kultūros ir sporto plėtojimas, gyventojų poilsio organizavimas yra savarankiškoji savivaldybės funkcija. Šakių rajono savivaldybės tarybos 2005 m. liepos 28 d. sprendimu Nr. T-225 „Dėl dalyvavimo steigiant viešąją įstaigą Šakių krepšinio klubą“ nuspręsta dalyvauti steigiant viešąją įstaigą (toliau – Klubas). 
Klubo dalininkai šiuo metu yra Šakių rajono savivaldybė, UAB „Gulbelė“ ir Rolandas Skaisgirys. Nuo 2022–2023 m. sezono Klubo socialinis partneris yra Kauno Vytauto Didžiojo universitetas (komanda „Vytis-VDU“).
Pagrindiniai Klubo tikslai – organizuoti ir remti Šakių rajono reprezentacinę krepšinio komandą, užtikrinti jos dalyvavimą NKL čempionate bei propaguoti sveiką gyvenseną. 
Klubas šiuo metu turi ribotus finansinius išteklius. Jis negali atlaikyti finansinės konkurencijos su kitais klubais. Kylant paslaugų, susijusių su Klubo veikla, kainoms, didėja išlaidos Klubo veiklai vystyti, susidaro įsiskolinimai. Dėl šios finansinės padėties kyla reali rizika nutraukti komandos dalyvavimą NKL čempionate ir nevykdyti savo pagrindinių funkcijų.
Klubas, siekdamas įgyvendinti uždavinius, išsikeltus siekiant pagrindinių tikslų, prašo perduoti 20000,00 eurų piniginį įnašą.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktas numato savivaldybės turto investavimą, t. y. savivaldybei nuosavybės teise priklausančio turto kaip įnašo perdavimą, didinant viešosios įstaigos dalininkų kapitalą, jei savivaldybė yra įstaigos dalyvė (Šakių rajono savivaldybė yra viešosios įstaigos Šakių krepšinio klubo dalininkė), o 2 dalyje nustatyta, jog sprendimą dėl savivaldybei nuosavybės teise priklausančio turto investavimo priima savivaldybės taryba.


	2.
	Tikslas, kurio siekiama priimant sprendimą 
Sudaryti sąlygas su savivaldybės dalyvavimu įsteigtai viešajai įstaigai Šakių krepšinio klubui tinkamai vykdyti kūno kultūros ir sporto plėtojimo, gyventojų poilsio organizavimo funkciją. 
Šiuo investavimu siekiama Klubo ilgalaikio ekonominio tvarumo bei pridėtinės vertės kūrimo ir rajono gyventojų lūkesčių patenkinimo sporto srityje, išlaikant Klubo veiklą kaip neatsiejamą rajono sportinio ir kultūrinio gyvenimo dalį.


	3.
	Status quo ir galimų alternatyvų tikslui pasiekti vertinimas (pateikiamas apibendrintas alternatyvos aprašymas ir vertinimas): 

	
3.1.
	Vertinimo aspektai
	Teigiamas poveikis
	Neigiamas poveikis

	
	Atitinkamai sričiai (sportui)
	Nenumatomas papildomas finansinis įsipareigojimas iš savivaldybės biudžeto.
	Klubo veikla nebus tvari, kyla reali rizika nutraukti dalyvavimą NKL, kas prieštarautų Klubo tikslams.

	
	Ekonomikai
	Finansinis turtas (20000,00 Eur) lieka savivaldybės biudžete.
	Didėja Klubo įsiskolinimai, kas gali lemti veiklos sustabdymą ir savivaldybės reputacijos žalą.

	
	Finansams
	Trumpalaikė asignavimų kontrolė: savivaldybės biudžete išsaugomas 20000,00 Eur finansinis turtas, todėl šiuo metu nepadidėja planuotos biudžeto išlaidos.
	Iškyla ilgalaikė rizika, kad savivaldybei, kaip dalininkei, ateityje teks spręsti dėl didelių Klubo finansinių įsipareigojimų padengimo ar Klubo likvidavimo, kas gali reikšti didesnes sąnaudas nei siūloma investicija.

	
	Socialinei aplinkai
	Nenumatomas tiesioginis poveikis.
	Ribojamas kūno kultūros ir sporto plėtojimas bei sveikos gyvensenos propagavimas rajone, nepatenkinami gyventojų lūkesčiai dėl reprezentacinės sporto komandos.
Nutrūktų socialiniai projektai (treniruotės šakiečiams, susitikimai su mokiniais) ir būtų apribota galimybė organizuoti sporto sveikatingumo stovyklas.


	3.2.
	I alternatyva: Teikti Šakių rajono savivaldybės tarybai siūlymą dėl savivaldybės turto investavimo į viešąją įstaigą Šakių krepšinio klubą, t. y. perduoti Klubui 20000,00 eurų piniginį įnašą, didinant dalininkų kapitalą. Šis įnašas skirtas struktūriniam ir finansiniam Klubo tvarumui užtikrinti.


	3.3.
	II alternatyva: Kitų alternatyvų, galinčių užtikrinti Klubo ilgalaikį finansinį ir veiklos tęstinumą bei atitikti strateginio planavimo tikslus, nėra.


	4.
	Siūloma alternatyva: Teikti Šakių rajono savivaldybės tarybai siūlymą dėl savivaldybės turto investavimo į viešąją įstaigą Šakių krepšinio klubą, t. y. perduoti Klubui 20000,00 eurų piniginį įnašą, didinant dalininkų kapitalą. Šis įnašas skirtas struktūriniam ir finansiniam Klubo tvarumui užtikrinti.


	5.
	Investavimo kriterijai: Investuojant yra tenkinami Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 3, 4, 6, 7 ir 9 punktuose nustatyti investavimo kriterijai:

3 kriterijus (Ekonomikos augimas): Kokybinė išraiška: Įnašas leidžia Klubui užtikrinti dalyvavimą NKL čempionate. Klubo veikla plačiai nušviečiama žiniasklaidoje, tuo didinamas rajono žinomumas, patrauklumas ir netiesiogiai didinama savivaldybės biudžeto pajamų bazė. Pasaulio ir Olimpiniai 3x3 krepšinio medalininkai (Š.Vingelis, E. Džiaugys, T. Januševičius, G. Čelka, ir kt.) ženkliai prisideda prie rajono tarptautinio konkurencingumo stiprinimo. Vertinė išraiška: Numatomos papildomos sugeneruotos pajamos per bilietų pardavimą ir reklamos sutartis siekia 10000–15000 Eur per sezoną, taip skatinant mažąjį verslą (viešojo maitinimo, apgyvendinimo paslaugas).

4 kriterijus (Socialinė sanglauda): Kokybinė išraiška: Lėšos bus skirtos kūno kultūros plėtojimui ir sveikos gyvensenos propagavimui, taip gerinant viešųjų paslaugų kokybę gyventojams. Klubas vykdo žalingų įpročių prevenciją, rengia susitikimus su mokiniais ir veda atviras grupines treniruotes šakiečiams. Vertinė išraiška: Rungtynes namuose vidutiniškai stebi 100 gyventojų, Klubo naujienos socialiniame tinkle pasiekia vidutiniškai 5400 žmonių, taip gerinamas gyventojų užimtumas, visuomenės sveikata ir socialinė sanglauda.

6 kriterijus (Pridėtinė vertė ir tvarumas): Paramos suma iš juridinių ir fizinių asmenų sudaro 53000–75579 Eur per sezoną, kas rodo didelį privataus sektoriaus pasitikėjimą ir Klubo gebėjimą generuoti pajamas. Savivaldybės įnašas užtikrins veiklos tęstinumą, padengiant dalį įsiskolinimų ir investuojant į pridėtinę vertę (įrangos atnaujinimas, projektų plėtra).
7 kriterijus (Socialinis rezultatas ir funkcijų atlikimas): Investavimas užtikrina veiksmingesnį Savivaldybės funkcijos (kūno kultūros ir sporto plėtojimas) atlikimą per viešąją įstaigą Šakių krepšinio klubą. Klubo veikla pasiekiami aukšti socialinės naudos tikslai: žalingų įpročių prevencija, gyventojų užimtumas ir visuomenės sveikatos gerinimas. Klubo komanda rengia susitikimus su rajono mokiniais, propaguodama sveiką gyvenseną, o bendradarbiavimas su Kauno Vytauto Didžiojo universitetu didina mokslo ir švietimo integraciją į sporto veiklą. Vertinė išraiška: Pajamos (ekonominė grąža): Savivaldybės biudžeto pajamų bazė netiesiogiai didinama, nes lėšos už bilietus į namų rungtynes lieka Šakių rajono savivaldybei. Tvarumą patvirtina tai, kad Klubo veikla papildomai remiama didelėmis privačiomis lėšomis: per 2024–2025 m. sezoną iš juridinių ir fizinių asmenų pritraukta 53000 Eur paramos. Socialinis rezultatas (sveikata, kultūra, socialinė sanglauda): Komandos rezultatai (Pasaulio ir Olimpinių 3x3 krepšinio bronzos medaliai) didina rajono tarptautinį žinomumą ir patrauklumą. Socialinė nauda yra apčiuopiama: vidutinis žiūrovų skaičius namų varžybose yra 100, o Klubo informacija socialiniame tinkle pasiekia vidutiniškai 5400 žmonių, taip tiesiogiai skatinant socialinę sanglaudą ir fizinį aktyvumą.
9 Kriterijus (Tikslas nustatytas teisės aktuose): Investavimo tikslas ir rezultatas nustatyti Šakių rajono savivaldybės 2025–2027 metų strateginio veiklos plano, patvirtinto Šakių rajono savivaldybės tarybos 2025 m. vasario 21 d. sprendimu Nr. T-29 „Dėl Šakių rajono savivaldybės 2025–2027 metų strateginio veiklos plano patvirtinimo“ (su vėlesniais pakeitimais), Švietimo, sporto ir kultūros puoselėjimo programos (kodas 002) uždavinyje „Sudaryti prielaidas sporto vystymuisi ir gyventojų fizinio aktyvumo didėjimui“ (priemonė 002-04-01-01 „VšĮ Šakių krepšinio klubo finansavimas“). Planuojami 2025 m. savivaldybės biudžeto asignavimai – 20,000 tūkst. Eur.


	6.
	Kita svarbi informacija: Lėšas planuojama numatyti Šakių rajono savivaldybės 2025 metų biudžeto Švietimo, sporto ir kultūros puoselėjimo programoje (kodas 002).

